section_heading: Povijest
paragraph_text: Dolazak Turaka na ovo područje prekinuo je dotadašnji razvoj. Nakon pada utvrde Neorića 1538. godine Zmina je ostala pod Turcima sljedećih 150 godina. Nova turska vlast ubrzo je poduzela korake kako bi naselila polupustu Zminu. Vjerojatno je manji dio starosjedoca ostao, ali pridošlice su ipak prevagnule. Oni su donijeli i novo ime - Muć. Prigodom popisivanja Bosanskog sandžaka 1528. godine prvi put u pisanim ispravama nailazimo na to ime. Početkom 18. stoljeća stanovništvo prestaje koristiti naziv Zmina, a ostaje Muć. Nakon Drugog svjetskog rata u službenu uporabu dolaze nazivi Gornji Muć i Donji Muć t.j. Muć Donji i Muć Gornji. S pravom se može istaknuti da je Muć zemljopisno srce Zagore i najveće mjesto u Zagori imajući u vidu da drugi dijelovi Zagore pripadaju određenim područjima vezanim uz pojedina mjesta (Sinjska Krajina, Trogirska Zagora, Omiška Zagora, Imotska Krajina...)